APROVACIÓ DE BASES I CONVOCATÒRIA DEL XXIV CONCURS D'ENGALANAMENT D'APARADORS COMERCIALS, I DEL VII DE ENGALANAMENT DE FAÇANES I BALCONS, PER AL NADAL DE 2026. 

Vista la Providència del Regidor de Foment Econòmic de data 19 d'octubre de 2026 d'iniciació d'expedient del XXIV concurs d'engalanament d'aparadors comercials, i del VII d'engalanament de façanes i balcons, per al nadal de 2026. 

Vista l'ordenança general reguladora de la concessió de premis publicada en el Butlletí oficial de la Província de València n.º 45, de 04 de març 2024. 

Vistes les Bases reguladores del XXIV concurs d'engalanament d'aparadors comercials, i del VII d'engalanament de façanes i balcons, per al nadal de 2026, que consta en este expedient, documento CSV 16340630007774657403. 

Considerant que existix crèdit adequat i suficient d'acord amb documentes de retenció de crèdit núm. 12026000026715 emés per la Intervenció municipal amb càrrec a l'aplicació pressupostària 900 4310 48003 COMERÇ/PREMIS I CONCURSOS del Pressupost de Gastos de l'Ajuntament de Llíria per a l'exercici 2026 per import total de 1300.-€. 

Considerant el que es disposa en la Llei 38/2003, General de Subvencions, els articles 23 a 27 sobre subvencions en règim de concurrència competitiva i la restant normativa d'aplicació. 

Vist quant antecedix, es considera que l'expedient ha seguit la tramitació establida en la normativa vigent. 

[bookmark: _Hlk244158052]Vist l'informe de fiscalització de 28 d'octubre de 2026, en el qual es conclou que procedix la tramitació de l'expedient amb les observacions indicades, i que s'ha procedit a atendre les observacions del citat informe.

Vist que la competència per a l'adopció de l'acte correspon al regidor de Foment Econòmic Joan Manuel Miguel León, en virtut de la resolució d'alcaldia núm. 2025002811, de 09 de juliol de 2025. 

VIST l'expedient 

S'eleva el següent INFORME-PROPOSTA DE RESOLUCIÓ: 

PRIMER.- Aprovar les bases que han de regir el XXIV concurs d'engalanament d'aparadors comercials, i del VII d'engalanament de façanes i balcons, per al nadal de 2026. 

SEGON.- Convocar el XXIV concurs d'engalanament d'aparadors comercials, i del VII d'engalanament de façanes i balcons, per al nadal de 2026 per procediment de concurrència competitiva conforme a les bases que s'aproven per este decret: 

"BASES REGULADORES DEL XXIV CONCURS DE ENGALANAMENT D'APARADORS COMERCIALS, I EL VII DE ENGALANAMENT DE FAÇANES I BALCONS, PER AL NADAL DE 2026.

Primera. Objecte de la convocatòria 

L'objecte d'aquestes bases específiques és regular el procediment de celebració de dues convocatòries del terme municipal de Llíria: el VII Concurs d'Engalanament de Façanes i Balcons de Nadal de 2026, adreçat al veïnat empadronat al municipi, i el XXIV Concurs d'Engalanament d'Aparadors Comercials, adreçat als comerços i altres establiments de la localitat. 

Aquesta iniciativa es promou des de la regidoria de Comerç de l'Ajuntament de Llíria durant la celebració de les Festes de Nadal, i s'hi pretén aconseguir una imatge més acollidora i atractiva de Llíria. 

L'objectiu final és que aquests guarniments es puguen mantindre el màxim temps possible i així embellir les façanes i els balcons a la vista de les persones veïnes i de les visitants. 

Segona. Inscripcions 

Les sol·licituds hauran de presentar-se obligatòriament mitjançant els formularis normalitzats habilitats a aquest efecte disponibles en la seu electrònica, acompanyada de la documentació complementària necessària i presentar-la per registre d'Entrada de l'Ajuntament de Llíria. 


· Certificats d'estar al corrent en les obligacions tributàries enfront de l'Agència Estatal de l'Administració Tributària. 

· Certificat d'estar al corrent de the Tresoreria General de la Seguretat Social. 

· Certificat o comprovació d'estar al corrent de les obligacions tributàries i restants deutes amb l'Ajuntament de Llíria, d'acord amb l'article 4.c) de l'Ordenança general reguladora de la concessió de premis (la comprovació se realitzarà abans de la concessió). 

· Declaració responsable de no estar incurs en les prohibicions del art. 13 LGS. 

· Fitxa de Manteniment de Tercers (dades domiciliació bancària) segons model normalitzat (si no s'ha presentat amb anterioritat a l'Ajuntament de Llíria). 

El termini de presentació de sol·licituds començarà l'endemà de la publicació en el BOP i l'últim dia de presentació de sol·licituds serà 09 de desembre de 2026. 

La presentació de la sol·licitud per part dels interessats implicarà l'acceptació del contingut d'aquestes bases. 

Tercera. Dotació econòmica dels premis 

El concurs d'engalanament de balcons, façanes i aparadors de Llíria per a 2026 està dotat, en les tres categories convocades, amb els premis següents: 

Millor comerç (aparador, façana..): 

Primer premi 200.- €. 

Segon premi 150.- €. 

Tercer premi 100.- €. 

Quart premi 75.- €. 

Quint premi 60.- € 

Millor façana, balcó o finestra: 

Primer premi 125.- €. 

Segon premi 100.- €. 

Tercer premi 75.- €. 

Quart premi 50.- €. 

Quint premi 40.- € 

Millor col·lectiu (comunitat de veïns i veïnes, associació, col·legi...): 

Primer premi 150.- €. 

Segon premi 100.- €. 

Tercer premi 75.- €. 

Quarta. Beneficiaris i beneficiàries 

Podrà participar en el concurs qualsevol persona empadronada a Llíria que siga propietària o arrendatària d'un habitatge situat al terme municipal, en el cas del VII Concurs d'Engalanament de Façanes i Balcons de Nadal de 2026. Així mateix, per al XXIV Concurs d'Engalanament d'Aparadors Comercials, hi podran participar els comerços del terme municipal que disposen d'un aparador apte per a ser decorat. 

En cap dels dos casos la decoració no podrà comportar cap perill per a la integritat física dels propietaris, arrendataris o vianants. 

Així mateix, la decoració no pot transformar ni modificar el domini públic. Els elements d'il·luminació i decoració han d'estar ben subjectes. 

Es recomana tindre en compte el criteri d'estalvi energètic i utilitzar-hi il·luminació de baix consum. 

La il·luminació nadalenca haurà de ser encesa a partir del dia 12 de desembre fins al 6 de gener. 

La participació en el present concurs suposa l'acceptació i l'autorització de les persones participants perquè l'organització puga fotografiar i publicar en qualsevol mitjà les imatges dels balcons, de les façanes i dels aparadors guarnits, sense dret a percebre cap classe de compensació. 

Cinquena. Jurat qualificador i criteris de valoració 

El jurat estarà compost pels següents membres: 

PRESIDENT: El regidor de Comerç. 

SECRETARI: Un/a funcionari/ària de l'Ajuntament de Llíria. 

VOCALS:


· Dos membres de la Federació de Comerç. 

· Dos membres d'associacions culturals de la localitat. 

Els membres del jurat hauran de complir estrictament amb el règim d'abstenció i recusació previst en els articles 23 i 24 de la Llei 40/2015, de 1 d'octubre, de Règim Jurídic del Sector Públic, especialment respecte dels comerços o participants amb els quals puga existir qualsevol relació o interés directe o indirecte.

El jurat valorarà cada una de les següents modalitats específiques i passarà per les llars i comerços inscrits per fer-ne una valoració al llarg de la setmana del 14 al 16 de desembre de 2026: 

• Aparador comercial. 

• Façana y/o balcons (paret exterior de l'habitatge, finestres o qualsevol element que continga) 

• Col·lectiu (comunitat de veïns i veïnes, associació, col-legi...) 

Per a cada persona inscrita en el concurs que complisca les presents bases, es puntuaran els aspectes següents: Disseny estètic / bellesa; Destresa / dificultat en l'elaboració o preparació; Sostenibilitat / estalvi energètic; Originalitat. 

El jurat podrà declarar desert el premi en qualsevol categoria. 

Els establiments que disposen d'aparadors també hi podran participar ambientant-ne i decorant-ne l'entrada. 

Cada un d'aquests aspectes es valorarà de l'1 al 3, sent 1 la puntuació més baixa i 3 la més alta. 

Cada balcó, façana o aparador pot obtindre un màxim de 12 punts, 3 punts com a màxim per cada un dels aspectes que s'han de valorar. 

Cada membre del jurat farà la seua valoració de forma individual. En finalitzar les valoracions, se sumaran els punts de tots els membres per a obtindre la puntuació total. 

En cas d'empat es desempatarà per orde de sol·licitud per Registre d'Entrada. 

Sisena. Òrgans competents per a la instrucció i resolució 

L'òrgan competent per a la instrucció serà el Servei de Desenvolupament Local de l'Ajuntament de Llíria, que realitzarà d'ofici quantes actuacions estime necessàries per comprovar que els sol·licitants dels premis compleixen els requisits per a ser beneficiaris. 

El jurat es reunirà per estendre acta del veredicte amb els establiments, façanes i balcons premiats i formularà proposta de resolució. 

L'òrgan competent per a la resolució de la convocatòria serà l'Alcaldia-Presidència o el regidor en qui delegue, que resoldrà la convocatòria dels premis d'acord amb el veredicte del jurat constituït i reunit a l'efecte entre totes aquelles propostes presentades.


La publicació de la resolució es realitzarà mitjançant edicte en el tauler municipal d'edictes i al portal web de l'Ajuntament. 

Els premis s'entregaran en un acte públic. Per a fer efectiu el lliurament formal del diploma, serà imprescindible que la persona guanyadora o algú que la represente el reculla de manera presencial. No obstant això, la no assistència a l'acte no comportarà la pèrdua del dret al cobrament de la quantia econòmica del premi, el qual s'efectuarà mitjançant transferència bancària de conformitat amb l'Ordenança general reguladora de la concessió de premis. 

Tractament Fiscal. Els premis objecte d'esta convocatòria estan subjectes a la normativa tributària espanyola vigent. Al no excedir la seua quantia dels 300 euros, queden exonerats de l'obligació de practicar retenció o ingrés a compte, tant a l'efecte de l'IRPF com de l'Impost de societats. Els perceptors queden obligats a incorporar este guany patrimonial o renda en les seues declaracions fiscals corresponents. 

La resolució de concessió de l'ajuda de l'alcalde o regidor delegat esgotarà la via administrativa. Contra aquesta resolució es podrà interposar, amb caràcter potestatiu, recurs de reposició davant el mateix òrgan que la va dictar en el termini d'un mes comptat des de l'endemà de la seua notificació o publicació (arts. 123 i 124 de la Llei 39/2015, de 1 d'octubre), o bé directament recurs contenciós administratiu en el termini de dos mesos davant el Jutjat del Contenciós-Administratiu de València. El termini màxim per a resoldre les sol·licituds serà de tres mesos. Transcorregut aquest termini sense que s'haja dictat resolució expressa, s'entendrà desestimada la sol·licitud. 

Setena. Incompliment de les bases 

L'incompliment de qualssevol dels requisits esmentats en els apartats anteriors comporta l'exclusió del dret de participació o bé, si escau, l'anul·lació per part de l'Ajuntament de Llíria de la concessió del premi. 

Vuitena. Publicació de les bases 

Publicar la present convocatòria en la Base de dades Nacional de Subvencions (BDNS) i, per conducte de la BDNS, un extracte de la mateixa en el Butlletí Oficial de la Província de València; així com anunci de la convocatòria en el Tauler d'edictes Electrònics de l'Ajuntament de Llíria i en la web municipal (www.lliria.es). 

Novena. Acceptació de les bases 

El fet de participar en el concurs suposa l'acceptació d'aquestes bases." 

TERCER.- Autoritzar el gasto per import de 1.300.-€, amb càrrec a l'aplicació pressupostària 900 4310 48003 COMERÇ/PREMIS I CONCURSOS. 

QUART.- Publicar la present convocatòria en la Base de dades Nacional de Subvencions (BDNS) i, per conducte de la BDNS, un extracte de la mateixa en el Butlletí Oficial de la Província de València, així com anunci de la convocatòria en el Tauler d'edictes Electrònics de l'Ajuntament de Llíria i en la Web municipal (www.lliria.es). 

QUINT.- Donar trasllat de la present Resolució/Acord a la Intervenció municipal i a la resta de Departaments de l'Ajuntament interessats, als efectes oportuns. 

